MT
23.5.2022
Il-Ġurnal Uffiċjali tal-Unjoni Ewropea
C 207/29
Konvenut: Il-Kummissjoni Ewropea (rappreżentanti: A. Dawes, G.
Koleva u C. Urraca Caviedes, aġenti, assistiti minn J. Holmes, QC)
Suġġett Talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C (2017) 1742 final, tas-17 ta’ Marzu 2017, dwar proċedimenti ta’ applikazzjoni tal-Artikolu 101 TFUE, tal-Artikolu 53 tal-Ftehim ŻEE u tal-Artikolu 8 tal-Ftehim bejn il-Komunità Ewropea u l-Konfederazzjoni Svizzera fuq it-trasport bl-ajru (Każ AT.39258 – Trasport ta’ merkanzija bl-ajru) sa fejn hija intiża għar-rikorrenti, u, sussidjarjament, għat-tnaqqis tal-ammont tal-multa li ġiet imposta fuqha.
Dispożittiv 1) L-Artikolu 1(1)(h) u 4(h) tad-Deċiżjoni tal-Kummissjoni C (2017) 1742 final, tas-17 ta’ Marzu 2017, dwar proċedimenti ta’ applikazzjoni tal-Artikolu 101 TFUE, tal-Artikolu 53 tal-Ftehim ŻEE u tal-Artikolu 8 tal-Ftehim bejn il-Komunità Ewropea u l-Konfederazzjoni Svizzera fuq it-trasport bl-ajru (Każ AT.39258 – Trasport ta’ merkanzija bl-ajru) huwa annullat.
2) L-ammont tal-multa imposta fuq Japan Airlines Co. Ltd, fl-Artikolu 3(h) tal-imsemmija deċiżjoni, huwa stabbilit għal EUR 28 875 000.
3) Il-kumplament tar-rikors huwa miċħud.
4) Japan Airlines għandha tbati terz tal-ispejjeż tagħha stess.
5) Il-Kummissjoni Ewropea għandha tbati l-ispejjeż tagħha stess u żewġ terzi tal-ispejjeż ta’ Japan Airlines.
(1)
ĠU C 239, 24.7.2017.
Sentenza tal-Qorti Ġenerali tat-30 ta’ Marzu 2022 – British Airways vs Il-Kummissjoni (Kawża T-341/17) (1) (“Kompetizzjoni – Akkordji – Suq tat-trasport ta’ merkanzija bl-ajru – Deċiżjoni li tikkonstata ksur tal-Artikolu 101 TFUE, tal-Artikolu 53 tal-Ftehim ŻEE u tal-Artikolu 8 tal-Ftehim bejn il-Komunità u l-Isvizzera fuq it-trasport bl-ajru – Koordinazzjoni ta’ diversi elementi tal-prezzijiet tas-servizzi ta’ trasport ta’ merkanzija bl-ajru (sovrataxxa għall-karburant, sovrataxxa għas-sigurtà, ħlas ta’ kummissjoni fuq is-sovrataxxi) – Skambju ta’ informazzjoni – Kompetenza territorjali tal-Kummissjoni – Obbligu ta’ motivazzjoni – Artikolu 266 TFUE – Restrizzjoni statali – Ksur uniku u kontinwu – Ammont tal-multa – Valur tal-bejgħ – Tul tal-parteċipazzjoni fil-ksur – Ċirkustanzi attenwanti – Inkoraġġiment tal-aġir antikompetittiv mill-awtoritajiet pubbliċi – Ġurisdizzjoni sħiħa”) (2022/C 207/38) Lingwa tal-kawża: l-Ingliż Partijiet Rikorrent: British Airways plc (Harmondsworth, Ir-Renju Unit) (rappreżentanti: J. Turner, R. O’Donoghue, QC, u A. Lyle-Smythe, solicitor) Konvenuta: Il-Kummissjoni Ewropea (rappreżentanti: N. Khan u A. Dawes, aġenti, assistiti minn A. Bates, barrister)
Suġġett Talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C (2017) 1742 final, tas-17 ta’ Marzu 2017, dwar proċedimenti ta’ applikazzjoni tal-Artikolu 101 TFUE, tal-Artikolu 53 tal-Ftehim ŻEE u tal-Artikolu 8 tal-Ftehim bejn il-Komunità Ewropea u l-Konfederazzjoni Svizzera fuq it-trasport bl-ajru (Każ AT.39258 – Trasport ta’ merkanzija bl-ajru) sa fejn hija intiża għar-rikorrenti, u, sussidjarjament, għall-kanċellazzjoni jew għat-tnaqqis tal-ammont tal-multa li ġiet imposta fuqha.